Herra Ylppö

Herra Ylppö (oik. Frank Mikko Kalevi Mäntymäki, s. 16. maaliskuuta 1973 Harjavalta) on yhtyeiden Maj Karma, Herra Ylppö & Ihmiset ja Herra Ylppö & EX laulaja, sanoittaja ja keulahahmo. Herra Ylppö & Ihmiset -yhtyeessä hänellä on päävastuu myös säveltäjänä. Vuosina 2014–2015 hän lauloi myös uudelleen kootussa Musta Paraati -yhtyeessä.

 Ura 
 Maj Karma 
Herra Ylppö tuli tunnetuksi yhtyeestä Maj Karma, joka perustettiin Harjavallassa vuonna 1992. Yhtye toimi aluksi nimellä Maij’ Karman Kauniit Kuvat, joka vaihtui ensin Maj Karman Kauniiksi Kuviksi ja vuonna 2004 Maj Karmaksi. Yhtye jäi tauolle vuonna 2009 ilmestyneen Salama-albumin kiertueen jälkeen.

Tauon aikana Herra Ylppö keskittyi sooloprojektinsa, Herra Ylppö & Ihmiset -yhtyeen kanssa. Ihmiset-yhtye ja sen synnyttämät riidat Ylpön ja kitaristi Häiriön välille aiheuttivat ongelmia Maj Karman toiminnalle. Maj Karma -yhtyeen kuuden vuoden mittaiseksi venynyt levytystauko päättyi 4. joulukuuta vuonna 2015 kun yhtye julkaisi "Puumiekka"-nimisen paluusinglen. Peltisydän-albumi julkaistiin vuonna 2016, ja 101 tapaa olla vapaa -albumi vuonna 2018. 

Elokuussa 2023 Ylppö tiedotti jättävänsä Maj Karman ja jäähyväiskeikkojen olevan myös suunnitteilla.

 Herra Ylppö & Ihmiset 
Herra Ylppö & Ihmiset alkoi projektina, ja alun perin Ylppö aikoi soittaa sen kanssa vain kahdeksan keikkaa Lapkon lämmittelijänä. Herra Ylppö & Ihmiset julkaisi ensimmäisen albuminsa Sata vuotta 6. helmikuuta 2008. Vuonna 2010 julkaistiin toinen albumi Pojat ei tanssi. Molemmat albumit ovat olleet Suomen virallisen albumilistan sijalla 1. ja myyneet kultalevyyn oikeuttavan määrän. Yhtyeen kolmas albumi Mies ja nainen julkaistiin vuonna 2012.

 Musta paraati 
Vuonna 2015 Ylppö liittyi paluuta tekevään Musta Paraati -yhtyeeseen. Yhtye esiintyi kesällä 2015 festivaaleilla eri puolella Suomea. Aikataulujen yhteensovittaminen yhtyeen muiden jäsenten ja samanaikaisesti Maj Karma -yhtyeessä esiintyneen Ylpön kanssa johti siihen, että lähes valmiiksi tehdyltä levyltä ei julkaistu kuin single "Uusi Musta"/"Uudet juhlat". Vuonna 2018 Musta Paraati suuntasi kansainvälisille markkinoille yhdessä The 69 Eyes -yhtyeen laulajan Jyrki Linnankiven kanssa. Yhtye on sanonut jatkavansa tästä huolimatta yhteistyötä myös Ylpön kanssa. 

 Herra Ylppö & EX 
Syyskuussa 2019 Herra Ylppö kertoi uudesta yhtyeestä Herra Ylppö & EX. Yhtye julkaisi ensimmäisen singlensä "Parisängyn lakanat" 20.9. ja kertoi tulevasta debyyttialbumista Lovi, jonka julkaisupäivä on 7. helmikuuta 2020. Kokoonpanossa ovat Ylpön lisäksi Joel Attila ja Hamid Moeini. Yhtyeen musiikki on melodista poppia.

Ylppö kuvaa yhtyeen musiikkia seuraavasti: ”Mutta ei tämä ole katkera tilitys, vaan toiveikas selviytymistarina. Elämäni kauheimmat vaiheet synnyttivät urani kauneimmat laulut. Vihan jätin pois. Se on onneksi aina ohi menevä tunne. Ei sellaista halua tallettaa jälkipolville. Tämä on pop-albumi, urani ensimmäinen.”

 Vierailevana artistina 
Ylppö on vieraillut ainakin Palefacen kappaleella "Leijonakypärät" ja STEREO:n kappaleella "Hukassa".

Herra Ylpön Yö-yhtyeelle sanoittama "Kiitos ja kunnia" -kappale voitti vuoden iskelmä-palkinnon 2010.Yö kahmi palkintoja Iskelmä Gaalassa , Yle Uutiset, 02/2010 Herra Ylppö teki YleX:n kesäkumibiisin "Hevimetallia" vuodelle 2010.http://ylex.yle.fi/pop-juorut/herra-ylppo-en-saanut-nuoruudessani-keneltakaan-seksia Syyskuun 2007 lopussa julkaistiin Rockhuora-sarjakuva-albumi Herra Ylpön perse ja muita kertomuksia, joka sisältää pilapiirroksia muun muassa Ylpöstä ja Maj Karmasta Alanko Tero, Silas Petri, Neljäs sukupolvi - Suomalainen rock nyt, Johnny Kniga, 2006, sivut 15-24.

Ylppö esiintyi Yö-yhtyeen 40 vuotisjuhlakonsertissa 24. maaliskuuta 2023 Tampereen Nokia Areenalla esittäen kappaleen Kiitos ja kunnia.

 Tämänhetkinen tilanne 
Vain elämää -ohjelman jälkeen Ylppö on päättänyt jatkaa uuden soolomateriaalin tekemistä ja julkaisemista pelkästään artistinimellä. Lisäksi Ylppö keikkailee kesän ja syksyn 2021 aikana Ihmiset-yhtyeestä tuttujen muusikoiden kanssa.

 Kuvataide 

Ylppö on opiskellut peruskoulun jälkeen Porin Taidekoulussa ja graafista alaa Satakunnan käsi- ja taideteollisuusoppilaitoksessa, mutta keskeytti sen päästyään töihin SEK & Grey -mainostoimistoonCity-lehden haastattelu 3/2010. Hän on kuvittanut omien sekä muiden yhtyeiden levyjen kansia. Ylppö valmistaa printti-tauluja, joita on ollut esillä taidenäyttelyissä.http://www.kaleva.fi/viihde/taidetta-kansalle-rahaa-herra-ylpolle/154627/http://dome.fi/musiikki/ajankohtaista/saattaa-vaikuttaa-seksilta-mutta-on-taidenayttely-rakel-liekin-ja-herra-ylpon-taulut-saman-katon-allehttp://www.ihmiset.fi/?page_id=176

 Elokuva ja musiikkivideoita 

Ylppö on ohjannut ja kuvannut musiikkivideoita oman Herra Ylppö & Ihmiset -yhtyeen ohella muun muassa CMX:lle, Haloo Helsingille ja Pariisin Keväälle.
Hän kuvasi Lepropolis-nimistä elokuvaa, mutta ostettuaan uuden elokuvakameran hän keskeytti järjestelmäkameralla kuvatun elokuvan valmistelut. Hän ilmoitti 2012 pyrkivänsä saamaan elokuvan valmiiksi neljässä vuodessa.

Vuonna 2025 Ylppö ohjasi elokuvan Kronos Kairos.{{verkkoviite | Osoite = https://msfilmfestival.fi/elokuvat/kronos-kairos/ | Nimeke = Midnight Sun Film Festival: Kronos Kairos | Sivusto = msfilmfestival.fi | Viitattu = 31.10.2025

 Kirjallisuus 

Elokuussa 2004 oltiin aikeissa julkaista Ylpön runokokoelma Olen menettänyt järkeni, mutta koska kustantamo Like mainosti kirjaa ennen sen valmistumista, Ylppö päätti jättää sen julkaisematta. Hän on julkaissut kolumneja Helsingin Sanomien Nyt-liitteessä. Häneltä julkaistiin myös Docendon julkaisema kirja 101 elämänohjetta lokakuussa 2022. Ennen kirjan julkaisua hän aloitti mainostamaan kirjaa Instagram -julkaisuissaan jakamalla yksittäisiä ohjeita kerran päivässä.

 Yksityiselämä 
Herra Ylppö on kotoisin Harjavallasta. Hänellä on vuonna 2011 syntynyt poika, vuonna 2013 syntynyt tytär ja kolmas lapsi syntyi vuonna 2021. Ylpöllä on Aspergerin oireyhtymä. Hän on myös kertonut kärsineensä alkoholiongelmasta ja kuvailee itseään tuurijuopoksi. Hän kertoo harrastavansa lenkkeilyä ja nyrkkeilyä.http://ylex.yle.fi/uutiset/popuutiset/17-kuvaa-siita-mita-rock-tekee-miesvartalolle Ylppö erosi vaimostaan keväällä 2018 ja on kertonut julkisuudessa joutuneensa suljetulle osastolle.https://www.is.fi/tv-ja-elokuvat/art-2000007636040.html Myöhemmin hän oli uudessa parisuhteessa itseään huomattavasti nuoremman naisen kanssa ja he saivat myös yhteisen lapsen. Pari erosi keväällä 2025.

Herra Ylppö vaihtoi viralliseksi etunimekseen Frank vuonna 2011. Hän sai idean Aki Kaurismäen Calamari Union -elokuvasta.

 Kirjallisuutta 

 Lähteet 


 Viitteet 

 Aiheesta muualla 
 Herra Ylpön kotisivu

Luokka:Suomalaiset rocklaulajat
Luokka:Suomalaiset sanoittajat
Luokka:Suomalaiset graafiset suunnittelijat
Luokka:Maj Karman jäsenet
Luokka:Vuonna 1973 syntyneet
Luokka:Elävät henkilöt